VS002485
Datum: 1990-01-21T01:00:00.000+01:00
datum_sodbe_i_stopnje: 2009-05-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe okolčja in stegnenice in njihove posledice
fischer: hudi primeri
odskodnina: 47.600 EUR
opombe: II Ips 285/2012. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Škodni dogodek

Kot sopotnik na zadnjem sedežu osebnega vozila se je poškodoval v prometni nesreči, ko se je v osebno vozilo zaletel avtobus. Zaradi poškodb je bil 1 leto in 2 meseca v bolniškem staležu, 1 mesec in pol je delal s skrajšanim delovnim časom.

Poškodba

Zlom vratu leve stegnenice, rana na licu, dvojni zlom spodnje čeljusti.

Telesne bolečine

15.300 EUR Stalne hude bolečine – 40 dni, občasne hude bolečine – 44 dni, lahke neprestane bolečine – 3 mesece; blage občasne bolečine – 1 mesec, trpi pa jih še vedno ob spremembah vremena in preutrujenosti mišičja.

#### Hospitalizacija

3 operacije v spinalnem bloku, 43 dni hospitalizacije.

#### Ambulantno zdravljenje

44 x obisk pri splošnem zdravniku in pri specialistih, fiziatru.

#### Rehabilitacija

1 leto in 4 mesece kumulativno (doma, v zdravstvenem domu, v bolnišnici).

#### Nevšečnosti med zdravljenjem

11 dni vezan na posteljo in odvisen od pomoči in nege bolnišničnega osebja, 17 dni jemanje analgetikov, 4 dni ležanja v skeletnem vleku, lokalna anestezija, 2 meseca med seboj zvezane zobe, 22 dni prejemanje zdravil proti strjevanju krvi, 43X RTG, 3 dni povišana telesna temperatura največ do 38,1 ºC, 12 dni jemanja sredstev proti vnetju, 8 mesecev hoje z berglami, 1 leto in 1 mesec je imel v stegnenici kovinsko ploščo in vijake.

Strah

1.500 EUR Hud primarni strah ob nesreči; hud sekundarni strah za življenje in zdravje po nesreči in v bolnišnici 1 teden; hud strah – dalj časa, za izid zdravljenja.

Zmanjšanje življenjske aktivnosti

26.800 EUR Anatomske posledice – majhna deformacija levega kolka, strukturno morfološke spremembe v kostenini stegnenice, volumsko zmanjšanje kolka, izguba glavice stegnenice in kovinska proteza na mestu kolka, leva noga je daljša za 2 cm; manjka mu zob, dva zoba sta avitalna. Funkcionalne posledice – zmanjšana gibljivost kolka za 11%, zmanjšanje grobe moči 20%, zmanjšanje občutljivosti kožnih brazgotin na dotik, nepravilna okluzija zoba z odprtim grizom, težave pri izgovarjavi. Kozmetične posledice. Nesposoben je za delo, ki terja stanje ali delo med hojo; hitrost in domet hoje sta zmanjšana za 85%; manj zmožen je za delo ob poklekanju, zaradi prizadete zunanjosti je oviran pri stikih z ljudmi, pri govorjenju; ne more delati svojega dela (slikarstvo); ne more dolgo hoditi, še posebej po neravnem terenu; zaradi bolečin v kolku ne more voziti na daljše razdalje; ne more več rekreativno igrati nogometa, kolesariti, plesati, obdelovati vrta; prizadet je v spolnosti; ni sposoben za grizenje trde hrane, se slini pri govorjenju.

Skaženost

4.000 EUR Brazgotina na obrazu, manjka mu 1 zob, brazgotina na levem stegnu (20 x 1 cm in z 1,5 cm dolgimi šivnimi brazgotinami), temnejše barve, brazgotine v dimljah (9 x 0,5 cm), daljša leva noga; počuti se neprijetno, posebej poleti; hoja brez obuval je šepajoča, hoja z obutvijo s povišico v desnem čevlju pa skoraj normalna.

---

ZOR člen 200, 203